اسٹیل کی وزارت
آر آئی این ایل نے فروخت کاروں کے ساتھ بات چیت کےپہلےقومی پروگرام کا اہتمام کیا
آر آئی این ایل، ایم ایس ایز کی ترقی کے لیے پرعزم ہے: جناب اتل بھٹ، سی ایم ڈی آر آئی این ایل
نئی دلی، 28 جنوری، 2023 / آر آئی این ایل وشاکھاپٹنم اسٹیل پلانٹ نے آج وشاکھاپٹنم اسٹیل پلانٹ میں پہلے "آر آئی این ایل – این وی آئی پی2023 فروخت کاروں کے ساتھ بات چیت کے پہلے قومی پروگرام -2023 کا انعقاد کیا۔
آر آئی این ایل کے سی ایم ڈی، جناب اتل بھٹ،نے ڈائریکٹر ، جناب وی وی وینوگوپال راؤ، ڈائریکٹر ، جناب ڈی کے موہنتی، ڈائریکٹر  جناب اے کے باگچی، اور ایم ایس ایم، ڈی ایف او، ایڈیشنل ڈائریکٹر انچارج،وشاکھاپٹنم، جناب جی وی آر نائیڈو کے ساتھ پروگرام کا افتتاح کیا۔
آر آئی این ایل کے ذریعے پہلی بار منعقد کیے گئے فروخت کاروں کے ساتھ بات چیت کے پہلے قومی پروگرام نے فروخت کاروں کو آر آئی این ایل مینجمنٹ کے ساتھ بات چیت کرنے کے لیے ایک مفید فورم فراہم کیا ہے۔ ملک کے مختلف حصوں سے 200 سے زیادہ فروخت کاروں نے اس پروگرام میں بڑھ چڑھ کر حصہ لیا ہے۔
فروخت کاروں سے خطاب کرتے ہوئے، آر آئی این ایل کے سی ایم ڈی جناب اتل بھٹ نے کہا کہ اس طرح کے وینڈر انٹرایکٹو پروگرام سپلائروں اور آر آئی این ایل دونوں کی ترقی کو ممکن بنائیں گے۔ انہوں نے آر آئی این ایل اور فروخت کاروں کے درمیان شراکت داری کو مضبوط بنانے کی ضرورت پر زور دیا۔ جناب بھٹ نے مزید کہا "آر آئی این ایل اور فروخت کاروں کا ایک علامتی رشتہ ہے کیونکہ دونوں کی بہتری ایک دوسرے سے جڑی ہوئی ہے"۔ انہوں نے کہا کہ درآمد کیے جانے والے فالتو پرزوں کو ملک میں تیار کرنا فروخت کاروں کے لیے ایک فوری طور پر دستیاب موقع ہے۔ جناب اتل بھٹ نے کہا کہ آر آئی این ایل کی طرف سے ملک میں تیاری کے لیے اٹھائے گئے متعدد اقدامات کے نتیجے میں آر آئی این ایل کو کافی بچت ہوئی ہے۔
جناب اتل بھٹ نے فروخت کاروں کے ساتھ بات چیت کے قومی پروگرام کے انعقاد میں پہل کرنے کے لیے آر آئی این ایل کے میٹریل مینجمنٹ ڈیپارٹمنٹ کی تعریف کی۔
فروخت کاروں سے خطاب کرتے ہوئے، آر آئی این ایل کے ڈائریکٹر ، جناب ڈی کے موہنتی، نے فروخت کاروں کو مشورہ دیا کہ وہ معقول حوالہ دیں اور ترسیل کے نظام الاوقات پر قائم رہیں۔ جناب ڈی کے موہنتی نے کہا، "آر آئی این ایل ٹینڈرنگ کے عمل میں 'میک ان انڈیا' اور 'آتم نربھر بھارت' سے متعلق حکومت ہند کے رہنما خطوط پر سختی سے عمل پیرا ہے۔
اپنے خطاب میں، ایم ایس ایم ای- ڈی ایف او، وشاکھاپٹنم کے ایڈیشنل ڈائریکٹر انچارج جناب جی وی آر نائیڈو، نے خاص طور پر مقامی ایم ایس ای کی حوصلہ افزائی اور مدد کرنے کے لیے آر آئی این ایل کی انتظامیہ کا شکریہ ادا کیا۔
فروخت کاروں کو اپنی پیشکشوں میں، گورنمنٹ ای-مارکیٹ پلیس  کے عہدیداروں نے گورنمنٹ ای-مارکیٹ پلیس  میں رجسٹریشن کے عمل اور خریداروں اور فروخت کنندگان دونوں کے لیے  کے ذریعے کاروبار کو بہتر بنانے کے فوائد کے بارے میں تفصیل سے بتایا۔
نیشنل اسمال انڈسٹریز کارپوریشن  اور ایم ایس ایم ای کے عہدیداروں نے اپنی پریزنٹیشن میں ایم ایس ایم ایز کو مربوط تعاون کے لیے پیش کی جانے والی مختلف اسکیموں اور پروگراموں کے بارے میں تفصیل سے بتایا۔
جناب اتل بھٹ اور دیگر معززین نے اس موقع پر بہترین کارکردگی کا مظاہرہ کرنے والے فروخت کاروں کو میمنٹو پیش کیا۔
ورکس ڈویژن، خریداری، اسٹورز، مارکیٹنگ کے سینئر عہدیدار، مختلف سرکاری اور غیر سرکاری اداروں جیسے کہ گورنمنٹ ای مارکیٹ پلیس، ایم ایس ایم ای فیسیلیٹیشن آفس، نیشنل اسمال انڈسٹریز کارپوریشن ، ڈسٹرکٹ انڈسٹریز سینٹر ، وشاکھا آٹو نگر اسمال۔ اسکیل انڈسٹریلسٹ ویلفیئر ایسوسی ایشن ، دلت انڈین چیمبر آف کامرس اینڈ انڈسٹری  وغیرہ نے بھی اس پروگرام میں بڑھ چڑھ کر حصہ لیا۔
.................
ش ح ۔ وا ۔ اع
U - 949
(Visitor Counter : 62